Rated 4 out of 5 stars 30 resensies 9 359 gebruikers
E-posadres vir ondersteuningude.sregtur.inmulnulla@gniwtfel
Weergawe 1.9.7.1.1-signed Inligting DAG 71: SA dodetal spring tot 908; 2 642 nuwe infeksies | Netwerk24
Deur Verslagspan 05 Junie 2020 06:26
Dit is dag 71 op vlak 3 van die nasionale staat van inperking.
Só lyk die jongste Covid-19-syfers wat Vrydagaand deur die departement van gesondheid uitgereik is:
Daar is 43 434 bevestigde gevalle waar Suid-Afrikaners die koronavirus opgedoen het met ’n rekordgetal van 60 mense wat die afgelope 24 uur daaraan gesterf het. In die afgelope 24 uur is 53 mense in die Wes-Kaap en 7 mense in Gauteng oorlede. Dit bring die totale sterfgevalle in die land op 908 te staan. Altesaam 23 088 mense het al herstel.
Die Wes-Kaap met 28 807 is steeds die provinsie met die meeste gevalle, gevolg deur die Oos-Kaap met 5 240, Gauteng met 5 215 en KwaZulu-Natal met 2 936.
covid-19., 5 junie
05 Jun. 21:09:54
Daar is nou 43 434 bevestigde Covid-19-gevalle.
Die Wes-Kaap is steeds die provinsie met die meeste gevalle.
05 Jun. 21:04:25
Sterftesyfer styg skerp in SA
Die sterftesyfer in Suid-Afrika het met ’n rekordgetal van 60 tot 908 gestyg.
In die afgelope 24 uur is 7 mense in Gauteng dood en 53 in die Wes-Kaap.
05 Jun. 21:02:00
05 Jun. 20:37:09
Cyril is 'spyt' oor Collins Khosa se dood
Pres. Cyril Ramaphosa het Vrydagaand sy diepe spyt uitgespreek oor mense wat hul lewe tydens die staat van inperking aan die hand van die veiligheidsmagte verloor het.
Hy het ook 'n beroep op die weermag en polisie gedoen om die aantygings oor sulke vergrype te ondersoek.
"Ons sal alles moontlik doen om te verseker dat diegene wat hiervoor verantwoordelik is, vervolg word."
Die president het Vrydagaand op 'n aanlyn nuuskonferensie oor die ANC se veldtog teen rassisme gepraat. Die veldtog kom te midde van wêreldwye betogings oor die dood van 'n swart man, George Floyd, in Amerika aan die hand van die polisie.
Te midde van al die aandag wat daar tans op rassisme is, kan dié oomblik dalk 'n "keerpunt' wees, het die president gesê.
Collins Khosa is tydens 'n onderonsie met lede van die weermag en die Johannesburgse metropolisie dood. - News24
05 Jun. 20:23:15
#RepatriationSA - The latest arrivals are:
? Flight from Namibia
? Flight from Zambia
05 June 2020 at 14:35
All are in quarantine. #COVID19SA
— DIRCO South Africa (@DIRCO_ZA) June 5, 2020
05 Jun. 20:09:08
Vitamien K-tekort en Covid-19
'n Studie wat in 'n Nederlandse hospitaal gedoen is, wys 'n verband tussen 'n tekort aan vitamien K en Covid-19. Volgens die navorsing het pasiënte wat in die Canisius Wilhelmina-hospitaal in Nijmegen in die waakeenheid opgeneem is óf dood is, 'n tekort aan dié vitamien getoon. Spinasie, eiers en bloukaas bevat vitamien K. - The Guardian
05 Jun. 20:01:33
There has been a decrease in laboratory testing volumes for SARS-CoV-2 in the past three weeks. The @nicd_sa compiles a report that summarises national laboratory testing for SARS-CoV-2, the virus causing COVID-19, in South Africa. https://t.co/YDOJiurD6I pic.twitter.com/nzjPeJXxkV
— NICD (@nicd_sa) June 5, 2020
05 Jun. 20:00:52
Despite a record number of new Covid-19 cases reported nationwide, Brazil is beginning to reopen its economy.
The streets of its capital city, Brasilia, are proof of that, @muriloffagundes explains pic.twitter.com/iUkwhwOZvd
— Bloomberg QuickTake (@QuickTake) June 5, 2020
05 Jun. 19:30:15
Britse minister waarsku oor Floyd-betogings
Die Britse minister van gesondheid, Matt Hancock, het burgers versoek om te midde van die Covid-19-pandemie nie aan groot optogte soos dié die afgelope week teen rassisme, deel te neem nie.
Derduisende mense het Woensdag deur die Londense middestad gemarsjeer uit solidariteit met betogers in Amerika oor die dood van George Floyd, 'n swart man wat in Minneapolis aan die hand van die polisie dood is.
Nog betogings word die naweek in Londen verwag.
"Ek weet dat mense baie ontsteld is, maar ons word steeds deur 'n gesondheidskrisis in die gesig gestaar en die koronavirus is steeds 'n wesenlike bedreiging," het Hancock Vrydagaand op 'n aanlyn nuuskonferensie gesê.
"Asseblief, vir jou en jou geliefdes se veiligheid, moenie groot openbare byeenkomste bywoon nie, dit sluit betogings in."
- Reuters, Foto: AP
05 Jun. 19:25:12
Uiteet in 'n borrel
Plastiek-silinders, glashuise en langsteel-opdienplanke? Hoe gaan die "nuwe normaal" in restaurante lyk as hulle weer hul deure mag oopmaak? In lande waar restaurante en kroeë stadig begin heropen nadat hulle lank weens die koronaviruspandemie gesluit was, word allerlei kreatiewe maniere ingespan om klante veilig te hou en 'n gesonde afstand te handhaaf.
As restaurants slowly reopen, many are looking to reassure the public that dining out is safe. But what does safe look like? #NewNormal pic.twitter.com/bPNAWzRZ49
Byna 1 000 in gevangenisse toets positief vir Covid-19